钦定古今图书集成/明伦汇编/氏族典/第521卷 > 薛收
## 钦定古今图书集成/明伦汇编/氏族典/第521卷 > 薛收

按《唐书薛收传》：“收字伯褒，蒲州汾阴人，隋内史侍郎
道衡子也。出继从父孺，年十二，能属文，以父不得死
于隋，不肯仕。高祖兴，挺身归国。秦王召见，问方略，所
对合旨，授府主簿。为书檄露布，或马上占辞，该敏如
素构。授天策府记室参军，从平刘黑闼，封汾阴县男。
尝上书谏王止畋猎。武德七年，寝疾卒，年三十三。王”
哭之恸。贞观七年，赠定州刺史，葬昭陵。